Gambijo – państwo we zachodnij Africe, ôd trzech strōn ôkrōnżone bez Synegal, ôd sztwortyj, zachodnij, mo dostymp do Atlantyckigo Ôceanu. Miano mo ôd rzyki Gambijo, wele ujścio keryj je rozlygowane. Je sam zwrotnikowo klima ze srogimi ôpadōma we dyszczowyj porze. Ôd XVII stolecio prōbowali krej kolōnizować Portugalijo, Szpanijo, Niiderlandy a Kurlandyjo, niyskorzi tyż Francyjo a Wielgo Brytanijo. Ta ôstatnio do zgody ze traktatym ze Francyjōm ze 1783 dostoła bezma cołki krej, niywielgi kōnsek mianowany Albreda dostoła tyż we 1857 roku. Bōł sam srogi ôstrzodek handlu niywolnikōma. Samostanowiyniy Gambijo dostoła we 1965 roku. Nojsrogszy udzioł we gospodarce mo sam bauerstwo, nojwiyncyj Gambijo eksportuje ziymnych ôrzechōw.